open-index/open-wikipedia-markdown huggingface dataset:
Henri Sorvali

**Henri Antti Viljami ”Trollhorn” Sorvali** (s. 19. lokakuuta 1978 Helsinki) on suomalainen multi-instrumentalisti, joka soittaa metallimusiikkiyhtyeissä Moonsorrow ja Finntroll. Sorvali soittaa näissä kokoonpanoissa päätoimisesti kitaraa, koskettimia ja laulaa, mutta on soittanut useille levytyksille myös muun muassa munniharppua, harmonikkaa, tinapilliä sekä nokkahuilua.

Sorvali perusti Moonsorrow’n serkkunsa Ville Sorvalin kanssa vuonna 1995 ja liittyi Finntrolliin kosketinsoittajaksi taiteilijanimellä Trollhorn vuonna 1998. Sorvali on molempien yhtyeiden pääasiallinen säveltäjä.

Sorvali on toiminut myös black metal -yhtye Barathrumin kosketinsoittajana. 1990-luvun lopulla hän soitti koskettimia myös muutamilla The Rasmuksen keikoilla. Sorvali on vieraillut myös Ensiferumin debyyttialbumilla ja osallistunut Moonsorrow’n humoristiseen sivuprojektiin Lakupaavi useimpien muiden sen jäsenten ohella.

Sorvalia inspiroivat Anthrax, Bal-Sagoth, Bathory, Cannibal Corpse, Darkthrone, Helheim, Maze of Torment, Merciless ja Thyrfing. Hänen idoleitaan ovat Frank Zappa, Danny Elfman ja Jeremy Soule. Folk- ja elokuvamusiikkivaikutteet ovat selvästi havaittavissa hänen sävellyksistään. Hänen isänsä on edesmennyt muusikko ja musiikinopettaja Urpo ”Upi” Sorvali.

Sorvali on taidekollektiivi Strong Scene Productionsin puhemies ja jäsen. Kollektiivi teki maaliskuussa 2015 vastamainoskampanjan ruotsalaisen H&M-vaateketjun hevimallistolle.

Sorvali on osallistunut pääasiassa sävellystyöhön, mutta hän on tehnyt myös joitakin sanoituksia Moonsorrow’lle ja Wickedille. Hän kirjoittaa myös omaa musiikkiblogia.

## Lähteet
Wang Manli

**Wang Manli** (, s. 18. maaliskuuta 1973 Mudanjiang, Heilongjiang, Kiina) on entinen kiinalainen pikaluistelija, joka oli erikoistunut sprinttimatkoille.

Wang saavutti Torinon olympialaisissa 2006 hopeaa 500&nbsp;metrillä kahden luistelun yhteisajalla 1.16,78. Kilpailun voittaneen Svetlana Žurovan aika oli 1.16,57. Matkakohtaisissa MM-kilpailuissa Wang voitti kultaa 500&nbsp;metrillä Soulissa 2004 ajalla 1.16,88 ja Inzellissä 2005 ajalla 1.17,21. Lisäksi hän sai MM-hopeaa Berliinissä 2003 yhteisajalla 1.17,29. Sprinttereiden MM-kilpailuissa hän sai hopeaa Heerenveenissä 2006 yhteispistein 154,200. Lisäksi hän sijoittui neljänneksi Calgaryssä 2003 ja Naganossa 2004.

Wang voitti 500&nbsp;metrin maailmancupin kokonaiskilpailun kausilla 2003–2004 ja 2004–2005. Lisäksi hän sijoittui kolmanneksi 100&nbsp;metrin maailmancupissa kaudella 2003–2004. Aasian talvikisoissa Wang saavutti 500&nbsp;metrillä kultaa Harbinissa 1996 ja Hachinohessa 2003 sekä pronssia Chuncheonissa 1999. Lisäksi hän sai hopeaa 1&nbsp;000&nbsp;metrillä 2003. Matkakohtaisissa Aasian mestaruuskilpailuissa hän sai 500&nbsp;metrillä kultaa Harbinissa 2001 ja hopeaa Sapporossa 1994.

## Ennätykset

## Lähteet
*Tulokset SkateResults.com-sivustolla  
*Ennätykset www.sskating.com-sivustolla 

### Viitteet
International Hockey League (2007–2010)

**International Hockey League** oli jääkiekon ammattilaisliiga, joka toimi Yhdysvalloissa. IHL yhdistyi CHL:n kanssa vuonna 2010.

IHL perustettiin vuonna 1991 nimellä **Colonial Hockey League**. Liiga nimettiin uudelleen vuonna 1997 **United Hockey League**ksi. Vuonna 2007 sarjan nimeksi tuli IHL. Se toimi AAHAn alaisuudessa.

## Mestarit
Turner Cup oli palkinto, joka jaettiin IHL:n pudotuspelien voittajalle. Nimi Turner Cup otettiin käyttöön 24. syyskuuta 2007 alkuperäisen IHL:n kunniaksi. Aikaisemmin palkintoa kutsuttiin nimellä Colonial Cup. Palkinnon voittivat seuraavat joukkueet:

*1992 – Thunder Bay Thunder Hawks
*1993 – Brantford Smoke
*1994 – Thunder Bay Senators
*1995 – Thunder Bay Senators
*1996 – Flint Generals
*1997 – Quad City Mallards
*1998 – Quad City Mallards
*1999 – Muskegon Fury
*2000 – Flint Generals
*2001 – Quad City Mallards
*2002 – Muskegon Fury
*2003 – Fort Wayne Komets
*2004 – Muskegon Fury
*2005 – Muskegon Fury
*2006 – Kalamazoo Wings
*2007 – Rockford IceHogs – Viimeinen Colonial Cupin voittaja.
*2008 – Fort Wayne Komets – Ensimmäinen Turner Cupin voittaja.
*2009 – Fort Wayne Komets
*2010 – Fort Wayne Komets

## Joukkueet

## Katso myös
* Luettelo jääkiekkoliigoista

## Lähteet

## Aiheesta muualla
* Official IHL website 
* UHL Yearly Standings
Parationi

**Parationi** eli *etyyliparationi* eli *dietyyli-p-nitrofenyylitiofosfaatti* on kasvinviljelyssä käytetty hyönteismyrkky. Parationi on hyvin myrkyllistä myös selkärankaisille eläimille. Aineen myynti ja käyttö kiellettiin Suomessa 1990-luvulla.

Parationi vaikuttaa hermostoa lamaavasti estämällä koliiniesteraasin toiminnan. Muun muassa *Bladan* on parationin kaupallinen myyntinimi. Parationi oli 1950-luvulla merkittävin yksittäinen itsemurhatarkoituksessa käytetty aine Suomessa.

Parationin eli etyyliparationin kemiallinen kaava on C10H14NO5PS ja rakennekaava (C2H5O)2PSOC6H4NO2.

## Katso myös
*Metyyliparationi (C8H10NO5PS, CAS-numero 298-00-0)

## Lähteet
* 
*

### Viitteet

## Aiheesta muualla
*PubChem: Parathion 
*Kyoto Encyclopedia of Genes and Genomes (KEGG): Parathion 
*ChemBlink: Parathion 
*Toxin and Toxin Target Database (T3DB): Parathion
Kinnarin Pesis 2006

**Kinnarin Pesis 2006** (**KiPe06**) on järvenpääläinen pesäpalloseura.

Seura perustettiin vuonna 2006 kun Kinnarin Pesis ajautui konkurssiin Ykköspesis-kauden 2005 päätteeksi. Kinnarin Pesis pelasi pääsarjatasolla Superpesiksessä kausilla 2002–2004 ja saavutti SM-hopeaa kaudella 2003.

Kaudella 2023 KiPe pelaa useilla joukkueilla.

## Historia
Pesäpallolla on Järvenpäässä pitkät perinteet.Lajia on harrastettu jo 1920-luvulta lähtien. Kinnarin kenttä oli Järvenpään Palon omistuksessa ja se myytiin Järvenpään kaupungille 1970-luvulla. Aiemmin pesäpallo oli järjestäytynyt urheilun yleisseuran Järvenpään Palon pesäpallojaoston kautta. Palon muututtua suunnistusseuraksi aloitti Kinnarin Pesis toimintansa Suomensarjasta. Se peri sarjapaikan Järvenpään Pesikseltä, joka oli perustettu Palon lopetettua pesäpallotoiminnan. Nykyään pesäpalloa pelataan Järvenpäässä Lepolan pesäpallokentällä.

Kinnarin Pesis nousi kaudeksi 2000 Ykköspesikseen jossa se voitti runkosarjan. Superpesiksen karsintasarjassa joukkue hävisi pisteellä sarjapaikkansa säilyttäneelle Haminalle. Seuraavalla kaudella Järvenpää sijoittui runkosarjassa toiseksi, mutta nousi kauden päätteeksi Superpesikseen. Ensimmäisellä pääsarjakaudella Järvenpää sijoittui runkosarjassa seitsemänneksi ja hävisi puolivälierissä Pattijoen Urheilijoille otteluvoitoin 3–0.

Kaudella 2003 Järvenpää hävisi runkosarjan voiton vain pisteellä Sotkamon Jymylle. Puolivälierissä joukkue voitti Seinäjoen Maila-Jussit suoraan voitoin 4–0. Välierissä kaatui Koskenkorvan Urheilijat voitoin 4–2. Finaaleissa Sotkamon Jymy voitti ensin Järvenpäässä jaksoin 0–2 (2–3, 3–8) ja Sotkamossa kotiutuslyöntikilpailun jälkeen 2–1 (3–1, 1–2, 1–1, 3–1).

Seuraavalla kaudella Järvenpää sijoittui runkosarjassa viimeiseksi ja putosi kauden päätteeksi Ykköspesikseen. Kaudella 2005 Järvenpää sijoittui Ykköspesiksessä toiseksi viimeiseksi ja luopui kauden päätteeksi sarjapaikastaan konkurssin takia. Vuonna 2006 perustettiin uusi seura, joka sai nimekseen Kinnarin Pesis 2006. Joukkue aloitti alimmalta sarjatasolta, nousi Maakuntasarjaan kaudeksi 2007 ja Suomensarjaan kaudeksi 2008.

## Tehokkaimmat pelaajat Superpesiksessä
(Pelaaja, ottelut, kunnarit, lyödyt, tuodut, yhteensä)

*Simo Eerikäinen    83  6+128/24=156
*Timo Rantatorikka  54  6+90/33=129
*Antti Vihtkari     53  5+11/86=102
*Pasi Kokkonen      80  2+7/87=96
*Riku Rantanen      53  0+43/13=56
*Sami Partanen      26  2+22/12=36

## Palkinnot ja huomionosoitukset
### Palkitut

**Vuoden lukkari:**
* Riku Rantanen (2003)

**Vuoden pelinjohtaja:**
* Pasi Virtanen (2003)

### [[Itä–Länsi-ottelu|Miesten Itä–Länsi-valinnat]]
* Markus Meriläinen (2002, 2003)
* Sami Partanen (2003)
* Riku Rantanen (2003)
* Timo Rantatorikka (2003)

## Lähteet

## Aiheesta muualla
*Seuran kotisivut
112 – hengenpelastajat

**112 – hengenpelastajat** () on saksalainen päiväsaippua. Sarja kertoo poliisien, palomiesten, ensihoitajien ja sairaankuljettajien työstä ja arjesta sekä näiden välisistä suhteista. Sarja on pyörinyt Saksassa elokuusta 2008 lähtien ja yksi jakso on puolen tunnin mittainen. Sarjassa on runsas henkilökavalkadi ja sitä näyttää Suomessa Sub. Jokaisessa jaksossa käsitellään yhtä hätätilannetta Düsseldorfin hätäpäivystysasemalla jossa myös henkilökunta ja kalusto sijaitsee. Ohjelman päähenkilöitä ovat Florian Carstens, Martin Carstens sekä Stephanie Felten. 

## Henkilöt

## Aiheesta muualla

* Sarjan kotisivut 
* rtl-now.rtl.de 
* Sarja Subin netti-tv:ssä
John Whitehead (tutkimusmatkailija)

**John Whitehead** (30. kesäkuuta 1860 Muswell Hill, Lontoo, Britannia – 2. kesäkuuta 1899 Hainan Kiina) oli englantilainen tutkimusmatkailija, luonnontieteilijä ja ammattimainen lintujen keräilijä.

Whitehead matkusteli Borneossa vuosina 1885–1888 ja keräsi joukon uusia eläinlajeja, kuten smaragdiharlekiinin (*Calyptomena whiteheadi*). Palattuaan matkalta hän kirjoitti teoksen *The Explorations of Mount Kina-Balu* (1893). Vuosina 1893–1896 Whitehead tutki Filippiinejä ja löysi jälleen useita uusia lajeja, muun muassa erään maailman suurimmista linnuista, filippiinienkotkan (*Pithecophaga jefferyi*). Vuonna 1899 Whiteheadin piti palata Filippiineille, mutta Espanjan ja Yhdysvaltojen sota esti hänen aikeensa. Sen sijaan hän matkusti Hainaniin Kiinaan, jossa hän kuoli pian kuumetautiin.

Whitehead nimesi linnuista mindoronkeisarikyyhkyn (*Ducula mindorensis*).

Whiteheadin kunniaksi on nimetty joukko lintulajeja, kuten korsikannakkeli (*Sitta whiteheadi*)

## Lähteet
Alpenliga

**Alpenliga** oli kansainvälinen jääkiekkoliiga vuosina 1991–1999. Liigaan osallistui joukkueita Itävallasta, Italiasta ja Sloveniasta.

Vuoden 1999 jälkeen Alpenliga korvattiin **[[Interliga]]lla**, joka pelattiin vuonna 1999–2000. Siihen osallistui kahdeksan joukkuetta Itävallasta, Unkarista ja Sloveniasta mukaan lukien HC Alba Volan, HK Acroni Jesenice, Dunaferr SE, VEU Feldkirch, EC Klagenfurter, HK Olimpija, VSV Villach ja WEV Wiener, jotka pelasivat ensimmäisellä kaudella. Liigan voittaja oli VSV Villach ja pudotuspelien mestari oli EC Klagenfurter.

Yhden kauden jälkeen joitain joukkueita siirtyi Österreichische Eishockey-Ligaan.

## Alpenliga -mestarit
* 1991–92 HC Devils Milano
* 1992–93 HC Alleghe
* 1993–94 HC Bolzano
* 1994–95 HC Bolzano &sup1;
* 1995–96 VEU Feldkirch
* 1996–97 VEU Feldkirch
* 1997–98 VEU Feldkirch
* 1998–99 VEU Feldkirch

&sup1; 6 maan turnaus

## Lähteet
* Alpenliga  (www.azhockey.com) 
* International Ice Hockey League  (www.azhockey.com)
Manat

**Manat**-niminen rahayksikkö on käytössä kahdessa maassa:

* Azerbaidžanin manat
* Turkmenistanin manat
Sulo Malm

** Sulo Aate Malm** (4. elokuuta 1895 Ropsu, Inkerinmaa – 4. huhtikuuta 1959) oli Suomen armeijan eversti, joka sodanaikana vastasi sotavangeista.

Malm kävi venäläistä jalkaväen upseerikoulua ja osallistui ensimmäiseen maailmansotaan Venäjän 130. jalkaväkirykmentissä. Hän haavoittui ja joutui Itävaltaan sotavankeuteen vuosiksi 1915–1918. Malm astui Suomen armeijan palvelukseen 5. syyskuuta 1919 luutnanttina. Hän palveli Viipurin rykmentissä 1919–1921 ja osallistui myös Viron vapaussotaan sekä Aunuksen retkeen. kenttätykistörykmentti 3:ssa (KTR 3) hän oli nuorempana upseerina, patterinpäällikkönä, aliupseerikoulun johtajana sekä patteristonkomentajana 1921–1928. Sotakorkeakoulun yleisen osaston hän kävi 1927–1929. Tämän jälkeen hän toimi yleisesikuntaupseerina 1. divisioonassa 1929–1930. Puolustusministeriössä toimistopäällikkönä hän toimi 1930-1939. Vuodesta 1939 alkaen hän toimi Jääkäriprikaatin esikuntapäällikkönä.

Talvisodan aikana Malm toimi Päämajan järjestelyosaston päällikkönä. Jatkosodassa Malm toimi aluksi Jalkaväkirykmentti 11 komentajana 9. lokakuuta 1941 saakka. Sen jälkeen hän toimi Päämajan järjestelyosaston päällikkönä, toukokuusta järjestelyosaston sotavankitoimiston päällikkönä, ja lokakuusta 1943 sotavankikomentajana. Näissä tehtävissä Malm vastasi käytännössä vuoden 1942 alusta ylimpänä päällikkönä suomalaisten hallussa olleiden sotavankien kohtelusta. Jatkosodan aikana suomalaisten hallussa olleista 67&nbsp;000 sotavangista kuoli noin 30 prosenttia.

Malm tuomittiin sodan jälkeen sotaylioikeudessa sakkoihin asiakirjojen tuhoamisesta, sillä hän oli syys-lokakuun vaihteessa 1944 polttanut kenraaliluutnantti Lennart Oeschin käskystä sekä Yleisesikunnan että Päämajan kappaleet tutkimusasiakirjoista, jotka koskivat Oeschin ja hänen vävynsä, sotavankileirin komentajana toimineen Eero Neron vastuulla olevalla leirillä tapahtuneita surmia. Myöhempien tutkimusten perusteella Nero tuomittiin elinkautiseen 33 taposta ja Oesch sai kolme vuotta vankeutta 17 sotavangin kuolemantuottamuksesta.

Ylennykset: luutnantti 1919, kapteeni 1922, majuri 1926, everstiluutnantti 1930, eversti 1940.

## Lähteet
* 
* PohPr Perinnejoukot  luettu 19.1.2009

### Viitteet
Itä-Euroopan jääkiekkoliiga

**Itä-Euroopan jääkiekkoliiga** (, ) oli kansainvälinen Itä-Euroopassa pelattu jääkiekkosarja vuosina 1995-2005

Liigan perustivat vuonna 1995 Valko-Venäjä, Latvia, Liettua ja Ukraina viemään jääkiekkoa korkeammalle tasolle näissä maissa. Muutaman vuoden kuluttua siihen liittyi joukkueita myös Puolasta ja Venäjältä.

Liigan loppumisen jälkeen kolme sen joukkueista (Metalurgs Liepaja, HK Riga 2000 ja HK Sokol Kiova) liittyi Valko-Venäjän Ekstraligaan.

## Tulokset
### Kausi 2003–2004

* HK Riga 2000
* HK Liepājas Metalurgs
* ASK/Ogre
* HK Sokol Kiova
* Neman Grodno
* HK Keramin Minsk
* HK Gomel
* Himvolokno Mogilev
* Titan Klin

### Kausi 2002–2003

*  HK Keramin Minsk
*  HK Gomel
*  HK Sokol Kiova
*  HK Riga 2000
*  HK Liepājas Metalurgs
*  Himvolokno Mogilev
*  Neman Grodno
*  Kapitan Stupino
*  Polimir Navapolazk
*  HK Vitebsk

### Kausi 2001–2002

### Kausi 2000–2001

### Kausi 1999–2000
Viidennellä kaudella pelattiin ensimmäisellä kierroksella alkusarja. Toisella kierroksella alkusarjan joka toinen joukkue paremmuusjärjestyksessä sijoitettiin Ryhmä A:han ja Ryhmä B:hen, joissa joukkueet kohtasivat vielä toisensa kolme kertaa. Ryhmien loppusijojen mukaan päätettiin pudotuspelien otteluparit: A1–B4, A2–B3, A3–B2 ja A4–B1.

Samalla pelattiin myös ensimmäistä kertaa EEHL:n b-sarjaa, jonka mestaruus ratkesi yksinkertaisella runkosarjalla. Sarjaan osallistuivat Legion Kiova, Dinamo'81 Riika, HK Sokol Kiova II, Essamika/Juniors Riga ja HK Junost Minsk II, joista Legion Kiova vei mestaruuden.

### Kausi 1998–1999
Neljänneksi kaudeksi kehitettiin uusi sarjasysteemi. Siinä kaikki joukkueet pelaavat alkusarjassa toisiaan vastaan. Viisi parasta joukkuetta saavat pudotuspelipaikan, ja pelaavat paremmuusjärjestyksestä, jossa kaksi parasta pääsee suoraan välieriin. Alkusarjan loput joukkueet menevit pudotuspelikarsintoihin, joihin osallistui seurojen kakkosjoukkueita ja SC Energija. Karsintojen ensimmäinen sai viimeisen pudotuspelipaikan. 

### Kausi 1997–1998
Kolmannella kaudella palattiin ensimmäisen kauden järjestelmään, jossa alkukierroksen kuusi parasta jatkaa mestaruuskierrokselle mittelöimään mestaruudesta, ja neljä huonointa jatka jälkikierrokselle selvittämään paremmuusjärjestyksen.

### Kausi 1996–1997
Toisella kaudella runkosarjan jälkeen pelattiin pudotuspelit.

### Kausi 1995–1996
Ensimmäisellä kaudella pelisysteemi oli sellainen, että ensin pelattiin alkukierros, jonka neljä parasta pääsivät mestaruuskierrokselle kilpailemaan mestaruudesta ja neljä huonointa pelasivat jälkikierroksen, jossa määriteltiin niiden paremmuusjärjestys.

## EEHL-mestarit

*2003–2004 -  Keramin Minsk
*2002–2003 -  Keramin Minsk
*2001–2002 -  HK Liepājas Metalurgs
*2000–2001 -  HK Berkut Kiova
*1999–2000 -  HK Berkut Kiova
*1998–1999 -  HK Sokol Kiova
*1997–1998 -  HK Sokol Kiova
*1996–1997 -  Juniors Riga
*1995–1996 -  Neman Grodno
Turkin 1. liga

**Turkin 1. liga** on Turkin jääkiekon toiseksi korkein sarjataso Superliigan jälkeen. Se toimii Turkin jääkiekkoliiton IIHF:n jäsenen alaisuudessa.

## Joukkueet

## Mestarit

## Katso myös
* Turkin jääkiekon superliiga
* Turkin jääkiekkomaajoukkue
* Luettelo jääkiekkoliigoista

## Lähteet
Revenge-luokka (taistelulaiva)

**Revenge-luokka** oli Britannian kuninkaallisen laivaston viiden taistelulaivan muodostama alusluokka. Vaikka useissa lähteissä tätä luokkaa kutsutaan **Royal Sovereign -luokaksi**, nimesi Amiraliteetti vuoden 1913 laivastosuunnitelmassa määritetyn luokan Revenge-luokaksi 1914-1918.

Alkuperäisen suunnitelman mukaan luokkaan piti kuulua kahdeksan alusta, mutta ''HMS Renownin'' ja ''HMS Repulsen'' rakentaminen keskeytettiin 26. elokuuta 1914 ennen kölin laskua ja samalla *HMS Resistancen* tilaus peruutettiin kokonaan. Keskeytettyjen alusten muuttaminen Renown-luokan taisteluristeilijöiksi aloitettiin hieman myöhemmin.

## Tausta
Alukset tilattiin ensimmäisen maailmansodan aattona osana vuoden 1913 laivasto-ohjelmaa alkuperäisenä ideana ollessa Iron Duke -luokan parantaminen. Aluksella tuli olla 15 tuuman pääaseet ja nopeuden tuli ylittää 21 solmua, jonka nähtiin olevan riittävä operoitaessa Pohjanmerellä. Alusten tuli olla Queen Elizabeth -luokan aluksia halvempia.

## Suunnitelma
Suunnitelmien mukaan ainakin A- ja Y-tornit olisivat kolmitykkiset, mutta tästä luovuttiin riittämättömän kokemuksen vuoksi. Samoin luovuttiin keskellä olevasta Q-tornista, koska hyöty oli näennäinen suhteessa siihen, että se aiheutti runsaasti ongelmia aluksen sisätilojen suunnitteluun.

Keskimmäisen tornin poistaminen mahdollisti aluksen lyhentämisen ja kaventamisen, jolloin uppouma pieneni. Maaliskuussa 1913 hyväksyttiin suunnitelma, jonka mukaan aluksen uppouma olisi 25&nbsp;750 tonnia ja pituus etriä, jolloin alus olisi noin 1&nbsp;750 tonnia Queen Elizabeth-luokkaa kevyempi ja etriä lyhyempi.

Aseistus olisi sama kuin Queen Elizabeth -luokassa lukuun ottamatta kolmen tuuman ilmatorjuntatykkien lisääminen kolmesta neljään.
 
Revenge-luokassa palattiin sekapolttoaineeseen, koska kriisin alkaessa olisi mahdollista, ettei öljy riittäisi. Marraskuussa 1914 John Fisher otti yhteyttä Amiraliteettiin, jotta aluksessa käytettäisiin vain öljyä polttoaineena. Perusteena oli nopeuden nostaminen 23 solmuun.

## Lähteet

*
*
*
*

### Viitteet
Frost/Nixon

**Frost/Nixon** on Ron Howardin ohjaama yhdysvaltalainen poliittinen draamaelokuva vuodelta 2008. Se perustuu tositapahtumiin ja kertoo brittiläisen televisiojuontaja David Frostin vuonna 1977 tekemästä entisen Yhdysvaltain presidentin Richard Nixonin haastattelusta. Peter Morgan teki elokuvan käsikirjoituksen oman menestysnäytelmänsä pohjalta.

Haastattelut huipentuivat viimeisenä päivänä siihen, että Nixon tunnusti yllättäen syyllistyneensä väärinkäytöksiin ja pettäneensä amerikkalaisten luottamuksen Watergate-skandaalin yhteydessä.

## Juoni

David Frost, joka on tunnettu lähinnä keskusteluohjelmien isäntänä, saa idean pyytää haastattelua Yhdysvaltain entiseltä presidentiltä Richard Nixonilta. Nixon on joutunut jättämään tehtävänsä kolme vuotta aikaisemmin Watergate-skandaalin vuoksi.

Nixonin avustajat saavat päämiehensä vakuuttumaan siitä, että Frost ei pystyisi tarjoamaan kunnon vastusta kokeneelle poliitikolle. Ensimmäiset haastattelut menevätkin Nixonin suunnitelmien mukaan. Ennen viimeistä, Watergatea käsittelevää haastattelua Frost kuitenkin löytää heikon kohdan Nixonin puolustuksesta. Entisen presidentin kasvot ja kehonkieli kertovat kameroille selvästi hänen syyllisyydestään. Frostin ura lähtee uuteen nousuun ja hänestä tulee yksi englanninkielisen mediamaailman legendoista.

## Näyttelijät

## Lähteet
N3-luokka (taistelulaiva)

**N3-luokka** oli Ison-Britannian Kuninkaalliselle laivastolle ensimmäisen maailmansodan jälkeen suunniteltu taistelulaivaluokka. Alukset olivat samankaltaisia kuin G3-luokan taisteluristeilijät, mutta raskaammin aseistettuja. Vuonna 1922 allekirjoitettu Washingtonin laivastosopimus esti alusten tilaamisen, koska siinä asetettiin rajoituksia alusten koolle ja aseistukselle. Lisäksi vaikutti laivastoille asetetut kokonaistonnistomäärät.

Aluksen pääaseina olisivat olleet kolme 18 tuuman kolmiputkista tykkitornia (18"/45 MkII). Tykkien piti olla uutta 45-kaliiperista tyyppiä ja niiden ammusten paino olisi ollut 2&nbsp;837 naulaa ja nopeus etriä sekunnissa. Kokemukset 16 tuuman tykeistä kuitenkin osoittivat, että 18 tuuman suuliekin ja paineen vaikutukset kansirakenteisiin olisivat olleet liian suuret suhteessa vaikutukseen kohteessa.

Apuaseina olisivat olleet kuusitoista 6 tuuman 50 kaliiperin Mk XXII -tykkiä. Ilmatorjunta olisi muodostunut kuudesta 120 mm 43 kaliiperin ilmatorjuntatykistä ja kymmenestä neliputkisesta 2 naulan tykistä (pom-pom).

## Lähteet
*
*
*

### Viitteet
U20 Mestis

**U20 Mestis** on 20 joukkueesta koostuva Suomen Jääkiekkoliiton alainen sarja, joka on Suomen toiseksi korkein jääkiekon sarjataso U20-ikäluokassa. Sarjassa pelaavat pääasiassa miesten Mestiksessä pelaavien seurojen A-juniorijoukkueita sekä joidenkin seurojen U20-akatemiajoukkueita. Sarjassa pelaavat pääasiassa 18–20-vuotiaat pelaajat. Vuosina 2012–2020 sarja tunnettiin nimellä Nuorten Mestis. Ennen sitä sarjan nimi oli A-nuorten I-divisioona. Joukkueista TuTo Hockey ja Kiekko-Vantaa ovat voittaneet sarjan kaksi kertaa vuosien 2014–2025 välillä.

U20 Mestistä ylempi sarjataso on U20 SM-sarja, alempi U20 Suomi-sarja.

## Sarjajärjestelmä

### Entiset sarjajärjestelmät
Vuosina 2019–2023 U20 Mestiksessä ei pelattu pudotuspelejä ja pelattiin ainoastaan karsintasarja U20 SM-sarjan heikoimmin sijoittuneita joukkueita vastaan. Runkosarjan ottelumäärä on vaihdellut 30–60 ottelun välillä. Sarjassa on myös vuosien aikana pelattu erikseen alku- ja jatkosarja, jolloin Mestiksen alkusarjan parhaiten sijoittuneet pelaavat jatkosarjassa U20 SM-alkusarjan heikoimmin sijoittuneita joukkueita vastaan. 

Ennen kautta 2024–2025 pudotuspelejä pelattiin viimeksi kaudella 2018–2019, jolloin Koovee voitti LeKin finaalisarjassa 2–0.

### Nykyinen sarjajärjestelmä
Kaudella 2025-2026 sarjassa pelaa 16 joukkuetta. Joukkueet pelaavat kaksinkertaisen sarjan, jonka lisäksi kahdessa 8 joukkueen lohkossa yksinkertaiset välisarjat, yhteensä 37 ottelua. Runkosarjan päätteeksi sarjan 8 parasta joukkuetta etenevät pudotuspeleihin.

Pudotuspelien kaikki vaiheet pelataan paras kolmesta -järjestelmällä, jolloin ottelusarjassa kaksi peliä voittanut etenee seuraavalle kierrokselle. Pois lukien välierien hävinneiden joukkueiden välinen pronssiottelu, jossa pelataan yksi ottelu.

Puolivälierissä kohtaavat runkosarjan 1.–8., 2.–7., 3.–6. ja 4.–5. Puolivälierien voittajat etenevät välieriin, joissa parhaiten runkosarjassa sijoittunut kohtaa huonoiten runkosarjassa sijoittuneen ja toisessa välieräparissa kohtaavat 2. parhaiten runkosarjassa sijoittunut sekä 3. parhaiten sijoittunut. Kotiedut ovat paremmin runkosarjassa sijoittuneilla joukkueilla.

Välierien voittajat kohtaavat finaalissa, jossa kotietu on parhaimmin runkosarjassa sijoittuneella joukkueella. Finaalisarjan voittanut joukkue julistetaan U20 Mestiksen mestariksi.

###### '''Sarjanousu'''
SM-sarjan viimeiseksi sijoittunut joukkue kohtaa SM-karsinnassa U20 Mestiksen mestarin. Karsinta pelataan paras viidestä -järjestelmällä (3 voittoa). Ottelusarjan voittaja pelaa seuraavalla kaudella U20 SM-sarjassa ja häviäjä U20 Mestiksessä.

###### '''Karsinta'''
Sarjan neljä (4) viimeistä joukkuetta joutuvat U20 Mestiksen karsintasarjaan vastakkain U20 Suomi-sarjan lohkovoittajien kanssa. Karsinta pelataan yhdessä kuuden (6) joukkueen lohkossa yksinkertaisena sarjana. Karsinnan kaksi parhaiten sijoittunutta joukkuetta pelaavat seuraavalla kaudella U20 Mestiksessä, loput U20 Suomi-sarjassa.

## Mitalistit

* = Jatko-/runkosarjan sijoitukset (pudotuspelejä ei pelattu).

Lähde: Leijonat-tulospalvelu, Eliteprospects (Päivitetty: 30.3.2026).

## Joukkueet kaudella 2025–2026

## Lähteet
Bulgarian jääkiekkoliiga

**Bulgarian jääkiekkoliiga** () on jääkiekon korkein sarjataso Bulgariassa. Liigassa pelaa kaudella 2024–2025 viisi joukkuetta, joista jokainen on Bulgarian pääkaupungista, Sofiasta.

## Joukkueet kaudella 2024–2025

* HK NSA Sofia

* HK Septemvri Sofia
* HK Slavija Sofia
* HK TsSKA Sofia
* Irbis-Skate Sofia

## Lähteet
Kazakstanin mestaruussarja

**Kazakstanin mestaruussarja** (, ) on jääkiekon korkein sarjataso Kazakstanissa. Sarja perustettiin vuonna 1992 Neuvostoliiton hajottua.

## Joukkueet kaudella 2025–2026
*Lähde: EliteProspects*

## Mestarit

* 1992–1993: Torpedo Ust-Kamenogorsk
* 1993–1994: Torpedo Ust-Kamenogorsk
* 1994–1995: Torpedo Ust-Kamenogorsk
* 1995–1996: Torpedo Ust-Kamenogorsk
* 1996–1997: Torpedo Ust-Kamenogorsk
* 1997–1998: Torpedo Ust-Kamenogorsk
* 1998–1999: Bulat Temirtau
* 1999–2000: Torpedo Ust-Kamenogorsk
* 2000–2001: Torpedo Ust-Kamenogorsk
* 2001–2002: HK Kaztšink-Torpedo
* 2002–2003: HK Kaztšink-Torpedo
* 2003–2004: HK Kaztšink-Torpedo
* 2004–2005: HK Kaztšink-Torpedo
* 2005–2006: Kazakmys Karaganda
* 2006–2007: HK Kaztšink-Torpedo
* 2007–2008: Barys Astana
* 2008–2009: Barys Astana
* 2009–2010: HK Saryarka Karaganda
* 2010–2011: Beibarys Atıraw
* 2011–2012: Beibarys Atıraw
* 2012–2013: Irtyš Pavlodar
* 2013–2014: Irtyš Pavlodar
* 2014–2015: Irtyš Pavlodar
* 2015–2016: Beibarys Atıraw
* 2016–2017: Nomad Astana
* 2017–2018: Arlan Kokshetau
* 2018–2019: Beibarys Atıraw
* 2020–2021: HK Saryarka Karaganda
* 2021–2022: HK Saryarka Karaganda
* 2022–2023: Nomad Astana
* 2023–2024: Arlan Kokshetau
* 2024–2025: Arlan Kokshetau

## Lähteet

## Aiheesta muualla
* Kazakstanin mestaruussarjan kotisivut 
* Keskustelufoorumi Kazakstanin mestaruussarjasta.
Turkin naisten jääkiekkoliiga

**Turkin naisten jääkiekkoliiga** on naisten jääkiekon korkein sarjataso Turkissa ja toimii Turkin jääkiekkoliiton alaisuudessa. Liigassa pelaa 10 joukkuetta jotka on jaettu kahteen lohkoon. 

**Lohko A**

**Lohko B**

## Mestarit

## Katso myös
*Turkin naisten jääkiekkomaajoukkue
*Luettelo jääkiekkoliigoista
Lönnströmin taidemuseo

**Lönnströmin taidemuseo** on taidemuseo Raumalla. Lönnströmin taidemuseo on toteuttanut vuodesta 2016 alkaen nykytaiteen projekteja tiiviissä yhteistyössä kuvataiteilijoiden kanssa. Kuvataiteilijat voivat lähettää vuosittain avoimen haun kautta projektiehdotuksiaan museolle. Lönnströmin taidemuseo oli ehdolla Vuoden museoksi 2019.

Lönnströmin taidemuseo toimi vuosina 1993–2014 kaupungin keskustassa Valtakadulla. Teresia ja Rafael Lönnströmin Säätiö luopui Valtakadun kiinteistöstä vuonna 2015. Nykyisin Lönnströmin taidemuseo toimii ns. seinättömänä museona ja toteuttaa nykytaiteen projekteja yhteistyössä kuvataiteilijoiden kanssa.

Lönnströmin taidemuseon ensimmäisessä projektihaussa vuonna 2015 valittiin toteutettavaksi taiteilijaryhmä IC-98:n projekti Khronoksen talo. Toisessa projektihaussa 2016 valittiin kuvataiteilija Jani Ruscican projekti Flatlands ja kolmannessa haussa 2017 Tellervo Kalleisen ja Oliver Kochta-Kalleisen projekti Keskustelupuisto. Neljännessä projektihaussa 2018 toteutettavaksi projektiksi valittiin kuvataiteilija ja kuvanveistäjä Raimo Saarisen Kelluva saari. Viidenneksi toteutettavaksi projektiksi valittiin 2020 kuvataiteilija Nastja Säde Rönkön projekti Survival Guide for a Post-Apocalyptic Child eli Selviytymisopas maailmanlopun lapselle. Kuudenneksi Lönnström-projektiksi valittiin 2021 mediataiteilija Milja Viidan kokeellinen elokuva *Fata Morgana*. Seitsemänneksi Lönnström-projektiksi valittiin 2023 kuvanveistäjä Pia Sirénin *Big Botanic*.  

Teresia Lönnströmin testamentissaan 1987 perustama säätiö toimi aikaisemmin nimellä Teresia ja Rafael Lönnströmin säätiö. Vuodesta 2020 säätiön nimi on ollut Lönnströmin taidemuseo sr. Säätiö ylläpitää Lönnströmin taidemuseota sekä Teresia ja Rafael Lönnströmin kotimuseota.

Teresia ja Rafael Lönnströmin kotimuseo esittelee säätiön perustajien Teresia ja Rafael Lönnströmin kodin ja taidekokoelman. Kotimuseo sijaitsee Syväraumanlahden rannalla osoitteessa Syväraumankatu 41.  

## Lähteet

## Aiheesta muualla
* www.lonnstromintaidemuseo.fi
Singaporen jääkiekkoliitto

**Amateur Ice Hockey Association of Singapore** (AIHA Singapore) on järjestö, joka ajaa Singaporen jääkiekkoliigan (National Ice Hockey League of Singapore – NIHL Singapore) asioita ja on perustettu vuonna 2000 huolehtimaan jääkiekkoturnauksista Aasiassa.

## Aiheesta muualla
* Amateur Ice Hockey Association of Singapore  
* National Ice Hockey League of Singapore
Psametik I

**Psametik I** oli faarao, joka hallitsi Egyptiä vuosina 664–610 eaa. ja aloitti Egyptin 26. dynastian.

Psametik I oli Saisin prinssi Nekau I:n poika. Assyrialaisten vetäydyttyä hän otti Egyptissä vallan ja onnistui Joonian ja Karyan palkkasotilaiden tuella saamaan Niilin suiston herruuden. Psametikin joukot etenivät Palestiinaan asti ja piirittivät Ashdodia. Psametik onnistui liittämään valtakuntaansa myös Keski-Egyptin, jota hallitsivat tuolloin Herakleopoliteksen regentit Padiiset ja Sematauiefankh. 

Vuonna 656 eaa. Psametik valloitti Theban ja sai diplomaattisten ponnistelujen ansiosta myös Ylä-Egyptin hallintaansa. Psametikin sotilaallinen toiminta keskittyi sen jälkeen pääasiassa Libyaan ja Aasiaan. Vastauksena Median ja Babylonian kasvavaan valtaan Psametik alkoi tukea Assyriaa. Valtakautensa aikana Psametik laajensi Serapeionia ja rakensi lukuisia muistomerkkejä lähinnä suistoalueella. Hän kuoli pitkän valtakauden jälkeen ja haudattiin Saisiin.

Kreikkalainen historioitsija Herodotos kertoo, että Psametik valitsi kansan keskuudesta kaksi vastasyntynyttä poikaa, antoi ne eräälle paimenelle ja määräsi, että lapset piti kasvattaa täydessä eristyksessä, eikä kukaan saanut puhua heidän läsnä ollessaan. Psametik halusi selvittää, mitä kieltä lapset puhuisivat, jos kukaan ei puhuisi heidän lähellään, koska hän uskoi sen olevan maailman alkukieli.

Herodotos kertoo, että lasten ollessa kaksivuotiaita paimen kuuli heidän toistavan sanaa *bekos*. Sana samaistettiin Anatoliassa (nyk. Turkki) asuvien fryygialaisten leipää tarkoittavaan sanaan. Testin perusteella Psametik uskoi, että fryygialaisten kieli oli ensimmäinen puhuttu kieli. Nykypäivinä ei kukaan kuitenkaan usko Psametiksen ajatukseen.

## Lähteet
Mindcrime at the Moore

__NOTOC__
**Mindcrime at the Moore** on Queensrÿche-yhtyeen konserttitallenne, joka ilmestyi CD- ja DVD-muodossa 3. heinäkuuta 2007.

*Mindcrime at the Moore* taltioitiin ** -albumin (2006) kiertueelta yhtyeen kolmi-iltaisesta esiintymisestä Seattlen The Moore -teatterissa lokakuussa 2006. Yhtye esitti kiertueella kokonaisuudessaan kyseisen albumin ja sen ensimmäisen osan *n* (1988).

RIAA palkitsi yhtyeen kultalevyllä DVD:n ylitettyä 50&nbsp;000 kappaleen myynnin maaliskuussa 2008.

## Sisältö

### CD 1: Operation: Mindcrime
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2: Operation: Mindcrime II
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

#### Encore
#
# 

### DVD-lisämateriaali
* Kiertuedokumentti
* ”The Chase” livenä Los Angelesissa Ronnie James Dion kanssa
* Rock & Ride -hyväntekeväisyyskampanja
* Kuvagalleria

## Kokoonpano
* Eddie Jackson – basso
* Scott Rockenfield – rummut
* Mike Stone – kitara
* Geoff Tate – laulu
* Michael Wilton – kitara

### Vierailijat
* Ronnie James Dio – laulu (tohtori X)
* Pamela Moore – laulu (sisar-Mary)

## Arvostelut
* Allmusic: 

## Lähteet

## Aiheesta muualla
* ''Mindcrime at the Moore'' Queensrÿchen sivustolla 
* 
*
Nakkelit (suku)

**Nakkelit** (*Sitta*) on nakkelien heimoon kuuluva lintusuku. Sukuun kuuluu 25 lajia.

## Nakkelien sukuun (''Sitta'') kuuluvia lajeja
* Aasiannakkeli (*Sitta castanea*)
* Algeriannakkeli (*Sitta ledanti*)
* Amerikannakkeli (*Sitta carolinensis*)
* Assaminnakkeli (*Sitta nagaensis*)
* Burmannakkeli (*Sitta victoriae*)
* Filippiiniennakkeli (*Sitta oenochlamys*)
* Himalajannakkeli (*Sitta himalayensis*)
* Idänkallionakkeli (*Sitta tephronota*)
* Isonakkeli (*Sitta magna*)
* Kallionakkeli (*Sitta neumayer*)
* Kashmirinnakkeli (*Sitta cashmirensis*)
* Kaunonakkeli (*Sitta formosa*)
* Kiinannakkeli (*Sitta villosa*)
* Korsikannakkeli (*Sitta whiteheadi*)
* Mustalakkinakkeli (*Sitta leucopsis*)
* Mustaotsanakkeli (*Sitta frontalis*)
* Mäntynakkeli (*Sitta pygmaea*)
* Punarintanakkeli (*Sitta krueperi*)
* Pähkinänakkeli (*Sitta europaea*)
* Ruskopäänakkeli (*Sitta pusilla*)
* Siperiannakkeli (*Sitta arctica*)
* Sundannakkeli (*Sitta azurea*)
* Valkokulmanakkeli (*Sitta canadensis*)
* Vietnaminnakkeli (*Sitta solangiae*)
* Yunnaninnakkeli (*Sitta yunnanensis*)

## Lähteet

## Aiheesta muualla
*ITIS: Sitta
Take Cover

**Take Cover** on Queensrÿche-yhtyeen cover-albumi vuodelta 2007.

Queensrÿche tunnetaan yhtyeenä, joka soittaa covereita vain harvoin livenä. Laulaja Geoff Tate kertoi idean cover-albumin äänittämisestä syntyneen vuoden 2006 kiertueella, jolla yhtye esitti kaksiosaista *Operation: Mindcrime* -konseptialbumiaan. Yhtyeellä oli tapana soittaa soundcheckissä suosikkikappaleitaan muilta yhtyeiltä, mikä tarjosi mahdollisuuden rentoutua ja vaihtelua muutoin joka ilta toistuvaan kappalelistaan.

Albumi ylsi The Billboard 200 -listalla sijalle 173.

## Kappaleet

## Kokoonpano
* Eddie Jackson – basso
* Scott Rockenfield – rummut
* Mike Stone – kitara
* Geoff Tate – laulu
* Michael Wilton – kitara

### Vierailevat muusikot
* Kelly Gray – kitara (kappaleessa 11)
* Leopoldo Larsen – kosketinsoitin

## Arvostelut
* About.com: 
* Allmusic: 
* Imperiumi: 7½/10

## Lähteet

## Aiheesta muualla
* ''Take Cover'' Queensrÿchen sivustolla 
* 
*
Mynämäen Suunnistajat -52

**Mynämäen Suunnistajat-52 ry** (**MS-52**)  on vuonna 1952 perustettu mynämäkeläinen suunnistusseura. Seuralla on noin kolmesataa jäsentä. Eija Koskivaara ja Vesa Mäkipää ovat seuran kasvatteja.

Liedon Parmalla ja Mynämäen Suunnistajat -52:lla on yhteinen edustusseura, MS Parma. 

## Lähteet
Hippopus porcellanus

***Hippopus porcellanus*** on harvinainen jättiläissimpukkalaji.

## Ulkonäkö ja koko
*Hippopus porcellanus* kasvaa halkaisijaltaan korkeintaan 45&nbsp;cm pitkäksi. Nuoren simpukan saranapuolella on kapea aukko, josta työntyy esille tarttumaelimiä, joilla simpukka takertuu alustaansa. Simpukan kasvaessa suuremmaksi aukko sulkeutuu, tarttumaelin surkastuu ja simpukka pysyy paikallaan massansa avulla.

Kuoren ulkopinta on harmaa, sisäpinta posliininen valkoinen. Vaippa on sävyltään oliivinvihreä

Se muistuttaa sukulaistaan *[[Hippopus hippopus]]* -lajia sekä *[[Tridacna derasa]]*-lajia,  mutta *porcellanus*-lajin kuori on vähemmän poimuinen ja suhteessa kevyempi.

## Alkuperä
*Hippopus porcellanus* -simpukoita on tavattu Indonesiassa, Palaulla ja Filippiineillä. Se elää melko matalassa vedessä koralliriuttojen hiekka- tai sorapohjaisilla tasanteilla.
Sitä on viljelty simpukkaviljelmillä, mutta laji on edelleen harvinainen.

## Lähteet
*

### Viitteet
Rantakerttulit

**Rantakerttulit** (*Parkesia*) on kerttuleiden heimoon kuuluva lintusuku. Sukuun kuuluu BirdLife Suomen luokituksen mukaan kaksi lajia. Lajit luettiin aiemmin  purokerttulien (*Seiurus*) sukuun.

## Lajit
* Purokerttuli (*Parkesia motacilla*)
* Rantakerttuli (*Parkesia noveboracensis*)

## Lähteet

## Aiheesta muualla
*ITIS: Parkesia
Smiljan

**Smiljan** on noin 500 asukkaan kylä vuoristoisella seudulla läntisessä Kroatiassa, seitsemän kilometriä Gospićin kaupungista länteen. Kylä tunnetaan serbialais-amerikkalaisen keksijän Nikola Teslan synnyinpaikkana. Smiljaniin on rakennettu Teslan elämäntyötä esittelevä museo, jonka yhteydessä on myös kokoustiloja.

## Aiheesta muualla
* Tesla-teemapuiston kotisivut (kroatiaksi)
Hepokulta

**Hepokulta** on lähiö Turun Vätin kaupunginosassa. Se on rakennettu 1969–1974 . Hepokulta on tyypillinen 1970-luvun pääasiassa betonielementtitaloista koostuva lähiö, jossa on noin 2&nbsp;000 asukasta. Alun perin asukkaista oli 1970-luvulla noin 3&nbsp;500. Huomattava osa asukkaista on nyt eläkeläisiä, vaikka alueelle on viime vuosina muuttanut useita lapsiperheitä.

Hepokultaan kuuluu 34 asuinkerrostaloa yhdeksässä yhtiössä. Taloista 12 on nelikerroksisia ja loput 7–8-kerroksisia tornitaloja. Taloja palvelee 13 autokatosta ja neljä betonirakenteista autohallia. Kaikki talot on suunnitellut Olli Vahteran arkkitehtitoimisto.

Lämpökeskusrakennuksessa sijaitsi alun perin uimahalli, saunatilat ja pesula. Kaukolämpöön siirtymisen jälkeen lämpökeskuksen entisiin tiloihin remontoitiin 1990-luvulla myös Hepokulta-sali. Lisäksi Hepokullan alueeseen kuuluu neljä rivitaloyhtiötä (Taalinrivit), vaikka maantieteelliseltä kannalta tarkasteltuna rivitaloyhtiöt eivät Hepokullan alueeseen näytäkään kuuluvan.

Hepokullassa on lisäksi seurakuntatalo ja liikekeskus, jotka sijaitsevat Varkkavuorenkadun varrella lähiön ytimessä. Liikekeskuksessa (os. Varkkavuorenkatu 34) toimii pubi, parturikampaamo, K-market sekä kebab-pizzeria. Varkkavuorenkadun lisäksi lähiötä halkovat poikkikatu Jahtilähteenkatu ja kävelytie Ruohomäenpolku. Lähiön luoteiskärjessä sijaitsee Hepokullan alakoulu sekä koilliskärjessä kaupungin ylläpitämä talvisin luistelukentäksi muunnettava urheilukenttä.

## Rahalöytö 1915
Vuonna 1915 Hepokullan nykyisen liikekeskuksen läheistä kalliota louhiessaan kivimiehet löysivät ison lohkareen taakse piilotetun suuren rahakätkön, johon kuului 2&nbsp;847 hopeakolikkoa 1500-luvulta. He aikoivat aluksi pitää rahat itse, mutta tieto kantautui viranomaisille, ja kolikot päätyivät Kansallismuseolle. Kivimiehet saivat kuitenkin sadan markan löytöpalkkion kukin. Palkkio vastasi tuohon aikaan suunnilleen rengin vuosipalkkaa.

## Lähteet

## Aiheesta muualla
* Hepokullan nettisivut
Trattenbach

**Trattenbach** on kunta Itävallassa, Ala-Itävallan osavaltion Neuenkirchenin piirikunnassa. Vuoden 2019 arvion mukaan kunnassa oli 539 asukasta ja väestötiheys oli noin 17 asukasta neliökilometriä kohden. Pinta-alaa Trattenbachilla on 31 neliökilometriä.

Trattenbachin naapurikunnat pohjoisesta myötäpäivään ovat: Schottwien, Raach am Hochgebirge, Otterthal, Kirchberg am Wechsel ja Aspangberg-St. Peter Ala-Itävallassa sekä Rettenegg ja Spital am Semmering Steiermarkissa.

Antiikin aikana Trattenbachin seutu oli osa Roomaan kuuluvaa Noricumin provinssia.

Itävaltalais-englantilainen filosofi Ludwig Wittgenstein asui vuosina 1920–1922 Trattenbachissa sekä työskenteli opettajana paikallisessa koulussa. Trattenbachissa toimii nykyisin Wittgenstein-museo. Muita nähtävyyksiä ovat muun muassa kirkko ja Naturdenkmal Moorwiese -luonnonsuojelualue.

## Lähteet

## Aiheesta muualla

* Virallinen kotisivu
Jamie Zawinski

**Jamie W. Zawinski** (s. 3. marraskuuta 1968 Pittsburgh, Pennsylvania), joka tunnetaan myös nimellä **jwz**, on yhdysvaltalainen ohjelmoija ja hakkeri. Hän on ollut merkittävä sovelluskehittäjä vapaiden ohjelmistojen – kuten XEmacsin ja Mozillan – parissa, sekä myös vanhempien Netscape Navigator -selainversioiden kanssa.

Zawinski ylläpitää edelleen XScreenSaver-projektia, joka on käytössä useimmissa Unix-tyyppisissä käyttöjärjestelmissä huolehtimassa näytönsäästäjätoiminnallisuudesta.

Nykyään Zawinski omistaa DNA Lounge -yökerhon San Franciscossa.

## Elämäkerta
Zawinski palkattiin ensin Scott Fahlmanin Lisp-ohjelmointikielen tutkimusryhmään Carnegie Mellon -yliopistoon, Pittsburghiin. Hän työskenteli myös Expert Technologies, Inc. -yrityksessä ennen muuttoa Kaliforniaan, jossa hän toimi Robert Wilenskyn ja Peter Norvigin ryhmässä Berkeleyssä. 1990-luvun alussa Zawinski palkattiin Richard P. Gabrielin Lucid Inc. -yritykseen, jossa hän työskenteli Energize C++ -ohjelmointiympäristön parissa. Lucid päätti käyttää GNU Emacsia tekstieditorina johtuen sen ilmaisesta lisenssistä, suosiosta ja laajennettavuudesta. Zawinski ja muut ohjelmoijat alkoivat tekemään keskeisiä muutoksia GNU Emacsiin uusien ominaisuuksien lisäämiseksi; jännitteet liittyen näiden muutosten liittämiseksi alkuperäiseen Emacs-koodikantaan johti kuuluisaan haaraumaan (*forkkaus*) GNU Emacsiksi ja XEmacsiksi.

Zawinski teki töitä Netscape Navigator -selaimen parissa, pääasiassa Unixille tehdyn 1.0-julkaisun kanssa. Internetin alkuaikoina hän tuli varsin tunnetuksi Netscape-selaimessa olleesta pääsiäismunasta: kirjoittamalla "about:jwz" osoitekenttään vei käyttäjän hänen omalle kotisivulleen. Hän oli myös vastuussa Unix- ja Macintosh-käyttäjien näkemän Netscape-ikonin muuttumisesta laivan kompassiksi selaimen ladatessa verkkosivua. Lisäksi Zawinski sanoo keksineensä Mozilla-nimen.

Zawinski oli merkittävä henkilö Mozilla-selaimen lähdekoodin saattamisessa julkiseksi, mutta hän pettyi projektiin, kun koodi päätettiin uudelleenkirjoittaa. Hän irtisanoutui Netscape Communications Corporationista 1. huhtikuuta 1999. Nykyään hän johtaa omaa DNA Lounge -yökerhoa San Franciscossa.

## Lähteet

## Aiheesta muualla
* Henkilökohtaiset kotisivut
* Livejournal-blogi
Järvikylä (Nivala)

**Järvikylä** on kylä ja taajama Nivalan kaupungissa. Taajaman väkiluku vuonna 2005 oli 843 ja pinta-ala 2,7 km². Vuoden 2011 lopussa taajamassa oli 404 asukasta.

Kyläkeskuksessa toimii Aittolan ala-aste ja Järvikylän koulu. Järvikylällä on myös oma kappeli ja hautausmaa. Kyläkeskuksessa toimi myös Järvikylän Osuuspankin sivukonttori, joka oli auki kerran viikossa, mutta se suljettiin vuonna 2011 pienen konttoripalveluja tarvitsevan asiakaskunnan vuoksi. Järvikylän maisemaa koristaa laajat peltoaukeat varsinkin Kalajoen rantamilla.

## Lähteet
Ušguli

**Ušguli** () on kyläryhmä Enguri-joen laakson yläpäässä Mestian maakunnassa Svanetian alueella Georgiassa. Se koostuu 5 kylästä:

* Žibiani () noin 2100 metrin korkeudella merenpinnasta;
* Tšvibiani tai Tšubiani ();
* Tšažaši tai Tšadžaši ();
* Murqmeli ();
* Lamjurishi ().

Ušgulin kylissä on rakennuksia, jotka on otettu Unescon maailmanperintöluetteloon osana ylemmän Svanetian kohdetta.

Kylien sanotaan sijaitsevan 2086–2200 metrin korkeudella ja Ušgulia pidetäänkin joskus Euroopan korkeimpana kylänä. Se sijaitsee Suureen Kaukasukseen kuuluvan Škharan juurella. Alueella asuu noin 70 perhettä (200 henkeä) ja siellä on pieni koulu. Lumi peittää alueen kuusi kuukautta vuodesta ja Mestian kaupunkiin johtava tie on usein suljettu. Koko kylän alueella on tyypillisiä svanetialaisia vartiotorneja. Ušgulin kappeli kukkulan huipulla kylän lähellä on rakennettu 1100-luvulla.

## Lähteet

## Aiheesta muualla

* Ushguli – Svanetia
American Comedy Awards

**American Comedy Awards** oli Yhdysvalloissa vuosina 1987–2001 komedian eri alojen esityksille ja esiintyjille jaettu sarja palkintoja. Niitä jaettiin muun muassa komediaelokuville. Palkintojen jako aloitettiin vuonna 1987, ja yhtä vuotta lukuun ottamatta palkinnot kustansi televisioyhtiö ABC.
Velaaristuminen

Äänneopissa **velaaristumiseksi** kutsutaan sitä, kun ensisijaisen artikulaation kanssa samanaikaisesti kielen takaselkä nousee lähemmäs kitapurjetta, josta syntyy u:ta muistuttava paksu äänne.

## Lähteet
*

### Viitteet
Tridacna costata

***Tridacna costata*** on jättiläissimpukkalaji. Se elää luonnossa Punaisellamerellä. Fossiililööytöjen perusteella se oli aiemmin yleisempi, mutta alkoi vähentyä noin 125&nbsp;000 vuotta sitten. Vähenemisen syynä pidetään ihmisen voimakasta keräilyä ravinnoksi.

Laji on voimakkaasti poimullinen eikä kovin pullea - kuori suljettuna se muistuttaa siksak-kuviota.

## Lähteet
Steven M. Bellovin

**Steven M. Bellovin** on yhdysvaltalainen tiedonsiirtoverkkojen ja tietoturvallisuuden tutkija. Hän on nykyään professorina Columbia Universityssä, aikaisemmin hän oli pitkäaikainen AT&T Labs:in työntekijä New Jerseyssä.

Opiskeluaikanaan Bellovin oli yksi USENETin perustajista. Hän myöhemmin ehdotti, että Gene Spaffordin tulisi perustaa ''Phage''-sähköpostilista  Morris-haittaohjelman (yksi ensimmäisistä Internetin madoista) tunnistamiseksi ja tuhoamiseksi.

Bellovin on ollut aktiivinen IETF:ssä. Hän oli IETF:n työryhmien toimintaa valvovassa *Internet Architecture Boardissa* (IAB) jäsenenä vuosina 1996&ndash;2002. Myöhemmin hän oli turvallisuusalueen johtajana ja *Internet Engineering Steering Groupin* (IESG) jäsen 2002&ndash;2004. Hän tunnisti joitakin olennaisia turvallisuuspuutteita nimipalvelusta (DNS); nämä ja muut heikkoudet lopulta johtivat DNSSEC:n kehittämiseen.

Hän otti vuonna 2007 vastaan kansallisen tietokonejärjestemien turvallisuuspalkinnon (*National Computer Systems Security Award*), jonka hänelle myönsivät yhdysvaltalaiset NIST ja NSA.

Bellovin on aktiivinen NetBSD:n käyttäjä ja hän on ollut NetBSD-kehittäjänä keskittyen arkkitehtuurisiin, operationaalisiin ja turvallisuusasioihin.

## Julkaisut

Bellovin on kirjoittanut useita kirjoja, RFC-dokumentteja ja teknisiä julkaisuita, mm.:
* Firewalls and Internet Security: Repelling the Wily Hacker () (W. Cheswickin kanssa) - *yksi ensimmäisistä Internetin turvallisuutta käsittelevistä kirjoista*.
*  Firewall-Friendly FTP
*  Security Concerns for IPng
*  On Many Addresses per Host
*  Defending Against Sequence Number Attacks
*  The Security Flag in the IPv4 Header (Aprillipila)
*  On the Use of Stream Control Transmission Protocol (SCTP) with IPsec (J. Ioannidis, A. Keromytis, R. Stewart.)
*  Security Mechanisms for the Internet (J. Schiller, Ed., C. Kaufman)
*  Guidelines for Cryptographic Key Management (R. Housley)

## Lähteet

## Aiheesta lisää
* Henkilökohtainen kotisivu 
* Bellovinin blogi
Torino Esposizioni

**Torino Esposizioni** on Torinossa sijaitseva messukesus, joka valmistui vuonna 2001. Messukeskukseen tehtiin väliaikainen jääkiekkokaukalo 2006 talviolympialaisia varten. Silloin katsomaan mahtui 4&nbsp;320 katsojaa. Kisojen toinen areena oli Torino Palasport Olimpico. Olympialaisten jälkeen kaukalo purettiin ja messukeskus palautettiin alkuperäiseen asuunsa.

## Lähteet
CableACE-palkinto

**CableACE-palkinto** (ACE oli akronyymi sanoista *Award for Cable Excellence*) oli palkinto, jota jaettiin aina vuodesta 1978 vuoteen 1997 asti yhdysvaltalaisen kaapelitelevision ohjelmantekijöille. Palkinnon laati *National Cable & Telecommunications Association* (*NCTA*) kaapelitelevisiolle vastineeksi Emmy-palkinnolle, jota ei ennen kautta 1987–1988 jaettu kaapelitv-ohjelmille. Vuoden 1997 jälkeen Emmy-gaala sisälsi myös tämän palkinnon ja CableACE-palkinnon jakaminen lopetettiin.
Alppilan lukio

**Alppilan lukio** on päivälukio Helsingissä. Se sijaitsee Alppilan Viipurinkadulla. Vuonna 2023 lukiossa oli noin 800 opiskelijaa. Vuonna 2025 lukion keskiarvoraja oli 8,62.

## Historia

Vuonna 1959 perustettiin Alppilan yhteislyseo valtion kokeilukouluksi. Lukiosta tuli luokaton jo 1970-luvulla. Yhteislyseo jaettiin peruskoulu-uudistuksen yhteydessä 1970-luvulla yläasteeksi ja lukioksi.

Joulukuussa 2016 Alppilan lukio siirtyi väistötiloihin Haagaan peruskorjauksen vuoksi. Uudet peruskorjatut tilat otettiin käyttöön elokuussa 2019.

## Henkilökunta
Koulun rehtorina toimii Susanna Kalmari. Koulun opetustehtävissä työskentelee lisäksi noin 50 opettajaa.

Koulun johtokunnan puheenjohtajana toimii Niina Ketonen-Mustakorpi.

## Lähteet

## Kirjallisuutta
*Kalalahti, Aulikki ym.: *Oppia Alppilasta 50 vuotta*. Alppilan lukio, Alppilan yläaste, 2009. .

## Aiheesta muualla
* Koulun kotisivut
Sign of the Times: The Best of Queensrÿche

__NOTOC__
**Sign of the Times: The Best of Queensrÿche** on Queensrÿche-yhtyeen kokoelma-albumi vuodelta 2007. Se julkaistiin yhtyeen alkuperäisen levy-yhtiön EMIn Capitol Records -levymerkillä ja sisältää kappaleita yhtyeen kaikilta vuoteen 2006 mennessä julkaistuilta studioalbumeilta lukuun ottamatta Sanctuaryn julkaisemaa *[[Tribe]]a* (2003).

Albumista julkaistiin myös erikoispainos, jonka toisella levyllä on harvinaisuuksia, erikoisversioita ja yhtyeestä vuonna 1997 eronneen alkuperäiskitaristi Chris DeGarmon säveltämä ennenjulkaisematon kappale ”Justified”.

”Sign of the Times” on myös yhtyeen *[[Hear in the Now Frontier]]* -albumin (1997) avauskappale.

## Kappaleet

### CD 1
# Queen of the Reich
# Warning
# Walk in the Shadows
# Take Hold of the Flame
# The Lady Wore Black
# I Don’t Believe in Love
# Eyes of a Stranger
# Silent Lucidity
# Bridge
# Jet City Woman
# Another Rainy Night (Without You)
# Sign of the Times
# I Am I
# Real World
# Some People Fly
# Until There Was You
# All the Promises

### CD 2
# Take Hold of the Flame (Original Demo Version)
# Walk in the Shadows (Original Demo Version)
# Before the Storm (Original Demo Version)
# Waiting for the Kill
# No Sanctuary
# Prophecy
# I Dream in Infrared (1991 Acoustic Remix)
# Dirty Lil Secret
# Last Time in Paris
# Scarborough Fair
# Della Brown (live at MTV Unplugged, New York, NY 4/27/92)
# Someone Else? (with full band)
# Silent Lucidity (live at The Astoria Theatre, London 10/20/94)
# Chasing Blue Sky
# Justified

## Kokoonpano
* Chris DeGarmo – kitara
* Kelly Gray – kitara
* Eddie Jackson – basso
* Pamela Moore – laulu (kappaleessa ”All the Promises”)
* Scott Rockenfield – rummut
* Mike Stone – kitara
* Geoff Tate – laulu
* Michael Wilton – kitara

## Arvostelut
* Allmusic: 

## Lähteet

## Aiheesta muualla
* ''Sign of the Times: The Best of Queensrÿche'' Queensrÿchen sivustolla
* 
*